**VŠEOBECNE ZÁVÄZNÉ NARIADENIE**

**OBCE KALONDA č. 1/2019**

**ktorým sa mení a dopĺňa Všeobecne záväzné nariadenie obce Kalonda č. 1/2017**

**o miestnych daniach a miestnom poplatku za komunálne odpady a drobné stavebné odpady.**

Obec Kalonda v zmysle ustanovenia § 6 ods. 1 zák. č. 369/90 Zb. o obecnom zriadení v platnom znení a v zmysle príslušných ustanovení zák. č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto Všeobecne záväzné nariadenie, ktorým sa mení a dopĺňa Všeobecne záväzné nariadenie obce Kalonda č. 1/2017 o miestnych daniach a miestnom poplatku za komunálne odpady a drobné stavebné odpady.

**Čl. I.**

**Zmeny a doplnenia.**

Všeobecne záväzné nariadenie obce Kalonda č. 1/2017 o miestnych daniach a miestnom poplatku za komunálne odpady a drobné stavebné odpady sa mení a dopĺňa nasledovne:

**V prvej časti: Daň z nehnuteľností, čl. I Daň z pozemkov sa znenie § 3 ods. 2 nahrádza novým textom:**

Obec Kalonda na území obce Kalonda stanovuje nasledovné ročné sadzby dane z pozemkov:

a) za ornú pôdu, chmeľnice, vinice, ovocné sady a trvalé trávne porasty vo výške 0,80 %

b) za záhrady vo výške 0,80 %

c) za zastavané plochy a nádvoria, ostatné plochy vo výške 0,80 %

d) za lesné pozemky, na ktorých sú hospodárske lesy, rybníky s chovom rýb a ostatné

hospodársky využívané vodné plochy vo výške 2,5 %

e) za stavebné pozemky vo výške 0,80 %

**V prvej časti: Daň z nehnuteľností, čl. II Daň zo stavieb sa znenie § 6 ods. 2 nahrádza novým textom:**

Obec Kalonda na území obce Kalonda stanovuje nasledovné ročné sadzby dane zo stavieb:

a)za stavby na bývanie a drobné stavby, ktoré majú doplnkovú funkciu pre hlavnú

stavbu vo výške 0,040 €

b)za stavby na pôdohospodársku produkciu, skleníky, stavby pre vodné hospodárstvo,

stavby využívané na skladovanie vlastnej pôdohospodárskej produkcie vrátane stavieb

na vlastnú administratívu vo výške 0,040 €

c) za chaty a stavby na individuálnu rekreáciu vo výške 0,150 €

d) za samostatne stojace garáže vo výške 0,150 €

e) za stavby hromadných garáží vo výške 0,150€

f) za priemyselné stavby, stavby slúžiace energetike, stavby slúžiace stavebníctvu, stavby

 využívané na skladovanie vlastnej produkcie vrátane stavieb na vlastnú administratívu vo

 výške 0,166 €

g) za stavby na ostatné podnikanie a zárobkovú činnosť, skladovanie a administratívu

 súvisiacu s ostatným podnikaním a so zárobkovou činnosťou vo výške 0,332 €

h) za ostatné stavby neuvedené v písmenách a) až g) vo výške 0,332 €

**V tretej časti, čl. IX: Miestny poplatok za komunálne odpady a drobné stavebné odpady, sa znenie § 30 ods. 1 nahrádza novým textom:**

Obec Kalonda na území obce Kalonda stanovuje nasledovnú sadzu poplatku pre poplatníkov:

* za fyzickú osobu a kalendárny deň vo výške **0,044 €**
* za právnickú osobu a fyz. osobu – podnikateľa za kalendárny deň vo výške **0,044 €.**

Pre určenie poplatku na zdaňovacie obdobie (kalendárny rok) pre poplatníkov uvedených v ustanovení § 30 ods. 1 tohto Všeobecne záväzného nariadenia Obec Kalonda stanovuje koeficient pre výpočet ukazovateľa produkcie komunálneho odpadu v hodnote **1.**

**Čl. II.**

**Záverečné ustanovenia.**

Toto Všeobecne záväzné nariadenie bolo schválené uznesením Obecného zastupiteľstva Obce Kalonda č. 05/2017 zo dňa 14.12.2018

Všeobecne záväzné nariadenie č. 1/2019 nadobúda účinnosť dňom 1.1.2019

Všeobecne záväzné nariadenie bolo vyvesené na úradnej tabuli Obce Kalonda dňa ................ a zvesené dňa ............................

V Kalonde, dňa 15.12.2018

 Réka Papp

 starosta obce